Кузнецова, Ариадна Ивановна

Кузнецо́ва Ариа́дна Ива́новна (1932 27 январь, Москох — 2015 12 апрель, Москох) — советийн, Россин йукъара а, оьрсийн а морфологин финн-угорийн а, самодийн а меттанийн лингвист говзанча. Филологин Ӏилманийн доктор, профессор. 100 сов Ӏилманан белхан автор, царна йукъахь йу селькупийн меттан грамматика (соавтораллийца) а, оьрсийн меттан морфемийн дошам а (соавтораллийца).

 Биографи 
1955 шарахь чекхйаьккхина МПУн филологин факультет. Диплом даьккхира Йукъара а, дустаран-историн а моттӀаморан кафедрехь (Ӏилманан куьйгалхо — профессор В. А. Звегинцев); МПУ чекхйаьккхича аспирантуре йахара. 1957 шарахь дуьйна Йукъара а, дустаран-историн а моттӀаморан кафедрехь хьехархо болх бан йолайелира, ткъа цул тӀаьхьа Структуран а, прикладни а лингвистикан кафедрехь (1960 - 1990 шерашкахь а, йуха 1998 дуьйна СПЛД ма коьллина).

1963 шарахь чекхдаьккхира кандидатан диссертации. Тема йара «МаьӀнийн йукъаметтигаш а, церан историн хийцамаш оьрсийн меттан боламан лексико-семантийн хандешан тобанехь (XI - XX бӀешерашкахь)», куьйгалхо вара В. А. Звегинцев (болх кхин а арахецна 2010 ш.), 1989 шарахь — йаздира докторан диссертаци «Параметрийн талламаш морфемикийн областера периферийн хиламийн» теманца. 1969 шарахь доцент хилира, 1993 шарахь — профессор. 1968 - 1977 шерашкахь куьйгалла дира коми-зырянашка, селькупашка, ненцашка, энцашка йолчу лингвистийн экспедешна тӀаьхь .

1991 шарахь хаьржира Финн-угорийн йукъараллин кхечу мехкийн декъашхо (Хельсинки гӀ.). 1990 - 1997 шерашкахь МПУ Финно-угорийн филологин кафедрин коьртехь йара; кафедра дӀайаьккхинчул тӀаьхьа болх бира Теоретикан а, прикладни а лингвистикан кафедрехь.

2000-гӀа шерашкахь къахьийгирп коьртаниг уралан меттанийн типологин баланашна тӀаьхь а, селькупийн мотт гойтуш а.

2015 шеран 12 апрелехь чӀогӀа цамгар лайна, 84-гӀа шо долуш Ариадна Ивановна йелира.

 Доьзал 
 Да: Кузнецов Иван (Ийбу) Прохорович — полковник, тӀеман топограф, схьавалар тверан ахархойх дараАриадна Ивановна Кузнецова (1932—2015)
 Нана: Кузнецова (Антонова) Зинаида Ивановна — ишколан хьехархо а, библиотекарь а, элех хилла
 Майра: Кобзарев Игорь Юрьевич (1932—1991) — физик-теоретик
 ЙоӀ: Кобзарева Елена Игоревна (1963—2014) — историк

 Коьрта белхаш 
 Семантийн меттан системан кхетам а, иза талларан хьесапаш а. (Понятие семантической системы языка и методы её исследования (из истории разработки данной проблемы в зарубежном языкознании)). — М.: МГУ, 1963.
 Селькупийн маттара очеркаш. Тазан меттан га. (Очерки по селькупскому языку. Тазовский диалект.) — М.: МГУ, 1980 (в соавт. с Е. А. Хелимским, Е. В. Грушкиной).
 Оьрсийн меттан морфемийн дошам. (Словарь морфем русского языка.) — М.: Русский язык, 1986 (в соавт. с Т. Ф. Ефремовой).
 Селькупийн маттара очеркаш. Тазан меттан га. (Очерки по селькупскому языку. Тазовский диалект (Учебное пособие)). — М., МГУ, 1993 (в соавт. с О. А. Казакевич, Е. А. Хелимским, Л. Ю. Иоффе).
 Красноярскан мехкан Туруханан кӀоштара селькупаш II - III эзаршо декъалучу хенахь. (Селькупы Туруханского района Красноярского края на рубеже II и III тысячелетий (социолингвистическая ситуация и языковые изменения)). — Воронеж: Изд-во Воронежского гос. ун-та, 2007. ISBN 978-5-9273-1174-3
 Оьрсийн боламан хандешнийн динамика XI - XX бӀешерашкахь. (Динамика русских глаголов движения с XI по XX век). — Воронеж: Изд-во Воронежского гос. ун-та, 2010.

 Цунах лаьцна 

 Ариадна Ивановна Кузнецова (1932—2015) — In Memoriam (некролог на сайте филфака МГУ)

 Юбилейн жайнийн гуламаш 



 Билгалдахарш 

Категори:Энциклопедийн а, дошамийн а автораш
Категори:Оьрсийн меттан говзанчаш
Категори:Морфологаш
Категори:Уралисташ
Категори:МПУ филологин факультетера арахецнарш
Категори:МПУ хьакъ долу профессораш